Euroopa Liidu Teataja L 180 , 10/07/2002 Lk 0005 - 0008



Komisjoni määrus (EÜ) nr 1232/2002, 9. juuli 2002, millega asendatakse määruse (EMÜ) nr 3677/90 (millega kehtestatakse meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate teatavate ainete levikut) lisa ja muudetakse määrust (EMÜ) nr 3769/92 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. detsembri 1990. aasta määrust (EMÜ) nr 3677/90, millega kehtestatakse meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate teatavate ainete levikut, [1] viimati muudetud määrusega (EÜ) nr 988/2002, [2] eriti selle artiklit 9a, võttes arvesse komisjoni 21. detsembri 1992. aasta määrust (EMÜ) nr 3769/92, millega rakendatakse ja muudetakse nõukogu määrust (EMÜ) nr 3677/90, millega kehtestatakse meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate ainete levikut, [3] viimati muudetud määrusega (EÜ) nr 1251/2001, [4] ning arvestades järgmist: (1) On vaja jõustada ÜRO narkootikumide komisjoni 2001. aasta märtsis tehtud otsus äädikhappe anhüdriidi ja kaaliumpermanganaadi lülitamise kohta ÜRO 1988. aasta konventsiooni lisa I tabelisse. (2) Nimetatud otsuse järgimiseks on vaja muuta määruse (EMÜ) nr 3677/90 lisa. Vastavalt kõnesoleva määruse artikli 9a punktile e võib vajalikud muudatused teha komisjon. (3) Tuleb muuta määrust (EMÜ) nr 3769/92, selleks et arvesse võtta määruse (EMÜ) nr 3677/90 muudatusi, millega kõnesoleva lisa 1. kategoorias loetletud lähteainete puhul ekspordiluba käsitlevad sätted esitatakse ekspordieelse teatamise sätetest eraldi. (4) Käesoleva määrusega ettenähtud meetmed on kooskõlas määruse (EMÜ) nr 3677/90 artikli 10 alusel loodud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3677/90 lisa asendatakse käesoleva määruse 1. lisaga. Artikkel 2 Määrust (EMÜ) nr 3769/92 muudetakse järgmiselt. 1. Artikkel 2 asendatakse järgmisega: "Artikkel 2 2. kategooriasse kantud lähteainete ekspordi erinõuded Algmääruse artikli 5 lõike 2 kohaselt kohaldatakse 2. kategooriasse kantud lähteainete eksportimisel mutatis mutandis algmääruse artiklite 4 ja 4a sätteid, kui need lähteained on mõeldud ettevõtjale, kes on registreeritud Euroopa Ühenduste Teataja C-seerias avaldatud nimekirjas loetletud riigis. Euroopa Komisjon ajakohastab neid nimekirju korrapäraste ajavahemike tagant." 2. Artikkel 3 asendatakse järgmisega: "Artikkel 3 3. kategooriasse kantud lähteainete ekspordi erinõuded Ilma et see piiraks asjaomaste riikidega sõlmitud kokkulepete alusel täpsemate nõuete kindlaksmääramist, kohaldatakse algmääruse artikli 5a lõike 2 kohaselt 3. kategooriasse kantud lähteainete eksportimisel algmääruse artiklite 4 ja 4a sätteid, kui need lähteained on mõeldud ettevõtjale, kes on registreeritud on Euroopa Ühenduste Teataja C-seerias avaldatud nimekirjas loetletud riigis, ning vastavalt eespool nimetatud artikli lõikele 3 ühekordset üldluba välja anda ei saa. Euroopa Komisjon ajakohastab neid nimekirju korrapäraste ajavahemike tagant." 3. I lisa asendatakse käesoleva määruse 2. lisaga. Artikkel 3 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. juuli 2002 Komisjoni nimel komisjoni liige Frederik Bolkestein [1] EÜT L 357, 20.12.1990, lk 1. [2] EÜT L 151, 11.6.2002, lk 1. [3] EÜT L 383, 29.12.1992, lk 17. [4] EÜT L 173, 27.6.2001, lk 26. -------------------------------------------------- 1. LISA " LISA 1. KATEGOORIA Kaasa arvatud käesolevasse kategooriasse kantud ainete soolad, kui need ained sooli moodustavad. Aine | CN-nimetus (kui see on teistsugune) | CN-kood | 1-fenüül-2-propanoon | Fenüülatsetoon | 29143100 | Atsetüülantraniilhape | 2-atseetamidobensoehape | 29242300 | Isosafrool (cis + trans) | | 29329100 | 3,4-metüleendioksüfenüülpropaan-2-oon | 1-(1,3-bensodioksool-5-üül)propaan-2-oon | 29329200 | Piperonaal | | 29329300 | Safrool | | 29329400 | Efedriin | | 29394100 | Pseudoefedriin | | 29394200 | Norefedriin | | ex29394900 | Ergometriin | | 29396100 | Ergotamiin | | 29396200 | Lüsergiinhape | | 29396300 | Kaasa arvatud käesolevasse kategooriasse kantud ainete soolad, kui need ained sooli moodustavad. Aine | CN-nimetus (kui see on teistsugune) | CN-kood | Kaaliumpermanganaat | | 28416100 | Äädikhappe anhüdriid | | 29152400 | Fenüüläädikhape | | 29163400 | Antraniilhape | | 29224300 | Piperidiin | | 29333200 | Aine | CN-nimetus (kui see on teistsugune) | CN-kood | Vesinikkloriidhape | Vesinikkloriid | 28061000 | Väävelhape | | 28070010 | Tolueen | | 29023000 | Etüüleeter | Dietüüleeter | 29091100 | Atsetoon | | 29141100 | Metüületüülketoon (MEK) | Butanoon | 29141200 | " -------------------------------------------------- 2. LISA " I LISA Aine | Kogus | Atsetoon | 50 kg | Etüüleeter | 20 kg | Metüületüülketoon | 50 kg | Tolueen | 50 kg | Väävelhape | 100 kg | Vesinikkloriidhape | 100 kg | " --------------------------------------------------